สวัสดีค่ะ พอดีหนูพึ่งกินยาคุมกำเนิดแผงแรกยี่ห้อแอนนี่ลินน์ 28 ค่ะ ในวันที่ 4 พฤษภาคมค่ะ (เริ่มกินเม็ดแรกในวันที่มีประจำเดือนวันที่ 2 ค่ะ) หลังจากทานได้ 7 วัน หนูมีอะไรกับแฟนหลั่งในค่ะ และหนูมีอะไรกับแฟนแบบหลั่งในในเดือนนั้น 4 ครั้งค่ะ ซึ่งหนูกินยาคุมไม่เคยลืมกิน กินตรงเวลาตลอดค่ะ เพราะตั้งนาฬิกาปลุกไว้ทุก 6 โมงเย็น ซึ่งตอนนี้หนูกินเม็ดแป้งเม็ดที่ 24 แล้วค่ะ แต่ม่ะวานมีเลือดออกมาค่ะแต่น้อย แต่หนูปวดท้องค่ะแต่ไม่มาก หนูคิดว่าคงเป็นประจำเดือน จึงใส่ผ้าอนามัย แต่พอใส่ก็เป็นสีน้ำตาลค่ะแต่ออกมาไม่เยอะ และซึ่งวันนี้เลือดไม่มีมา อยากทราบว่าหนูจะท้องไหมค่ะ หรือเป็นผลข้างเคียงอะไรรึเปล่าค่ะ หรือเป็นเมนส์ล้างหน้าเด็กค่ะ ช่วยตอบหน่อยน่ะค่ะ อยากทราบจริงๆ ขอบมากค่ะ
สวัสดีค่ะ การใช้ยาคุมกำเนิดแบบแผงรายเดือน 28 เม็ดนั้น เป็นการคุมกำเนิดที่มีประสิทธิภาพสูงประมาณ 95-99% หลักการคือต้องใช้ติดต่อกันทุกวันห้ามขาดยา คลาดเคลื่อนวันละไม่เกิน 3 ชั่วโมง และเริ่มกินอย่างถูกต้องคือภายใน 5 วันแรกของการมีประจำเดือน ถ้าเริ่มช่วงอื่นต้องกินติดต่อกัน 7 วันก่อนค่อยมีเพศสัมพันธ์หากได้ใช้ยาอย่างถูกต้อง โอกาสตั้งครรภ์มีน้อยมากๆค่ะ การมีเลือดออกเล็กน้อยในช่วงเม็ดแป้ง คือเม็ดที่ 22-28 นั้น น่าจะเป็นเลือดประจำเดือนมากที่สุด ซึ่งในบางคนการใช้ยาคุมกำเนิดอาจทำให้ผนังมดลูกบางลง ทำให้เลือดประจำเดือนออกมาน้อยได้ หากไม่แน่ใจว่าเป็นเลือดประจำเดือนจริงหรือไม่ สามารถซื้อชุดตรวจครรภ์ทางปัสสาวะมายืนยันได้เองเบื้องต้น ให้ผลบวกได้ 10-14 วันหลังปฏิสนธิ หรือถ้าประจำเดือนขาดหายไป ก็มักจะตรวจให้ผลที่แน่นอนได้แล้ว ถ้าไม่ได้ตั้งครรภ์จริง สามารถเริ่มยาแผงต่อไปได้เลย เมื่อกินครบ 28 เม็ดค่ะ